Hiina kaneel

Hiina kaneel ehk kassia ehk Hiina kaneelipuu koor (Cinnamoni cassiae cortex) on droog ja maitseaine (vürts), mida saadakse Hiina kaneelipuu kuivatatud sise- ehk aluskoorest.Toivo Niiberg,Kaneel – rikkuse ja tervise allikas, 05. mai 2013, Veebiversioon (vaadatud 23.01.2014)P. N. Ravindran, K Nirmal-Babu, M Shylaja,"Cinnamon and Cassia: The Genus Cinnamomum", 2004, CRC PRess, Google'i raamatu veebiversioon (Vaadatud 23.01.2014) (inglise keeles)

Algselt on kaneelipuu koort kasutatud ka tubakalaadse mõnuainena, mida suitsetati.Ain Raal, "Maailma ravimtaimede entsüklopeedia", lk 205–206, Tallinn: Eesti Entsüklopeediakirjastus, 2010

Hiina ja Tseiloni kaneelipuu koore võrdlus
Hiina kaneelipuu koorest jahvatatud kaneelipulbril on suuremad tärklisegraanulid kui Tseiloni kaneelipuu koorest jahvatatud kaneelil.
On ka maitseerinevusi.

Kumariini sisaldus
Hiina kaneelipuu koore biokeemiline koostis sõltub nii taime kasvukohast, ilmastikutingimustest, agrotehnikast, kasutatud taimekaitsevahenditest kui ka Hiina kaneelipuu teisenditest. Hiina kaneelipuu koores on kumariinide sisaldus 1,5–4% – seega suurem kui Tseiloni kaneelipuu koores.Piret Pappel,Kas kaneel on kahjulik?, 31.12.2013 19:40, Veebiversioon (vaadatud 23.01.2014) (inglise keeles) Suurtes kogustes võib kumariin põhjustada tervisliku seisundi halvenemist.Yan-Hong Wang, Bharathi Avula, N. P. Dhammika Nanayakkara, Jianping Zhao ja Ikhlas A. Khan,Cassia Cinnamon as a Source of Coumarin in Cinnamon-Flavored Food and Food Supplements in the United States, veebiversioon (vaadatud 23.01.2014) (inglise keeles)

Hiina kaneelipuu koor maitseainena
Hiina kaneelipuu koort kasutatakse sarnaselt teiste vürtsina kasutatavate kaneelipuude koortega: pagaritööstustes (küpsiste, keekside, präänikute, pirukate, hommikuhelveste valmistamisel), aga ka kodumajapidamistes nii magustoitude (pudingite, želeede, saia-, makaroni- ja riisivormiroogade, vahtude, kohupiimakreemide, kompottide, keediste jne) kui ka lihatoitude valmistamisel. Eriti hästi ühtlustab kaneelikoor lambalihast valmistatud roogade maitset.

Hiina kaneelipuu koor droogina
Droogiks on hiina kaneelipuu koor ehk kaneelikoor (Cinnamomi cassiae cortex), mida korjatakse kuueaastastelt okstelt ja ka kaneelipuu tüvelt (kord 8–10 aasta tagant).

Droogina kasutatakse ka lehtedest ja võrsetest destillatsiooni teel valmistatud eeterlikku õli Hiina kaneeliõli ehk kassiaõli (Cinnamomi cassiae aetheroleum).

Kassia eeterlik õli inhibeerib in vitro B16-melanoomi rakuliini rakkudes melaniini sünteesiSu-Tze Chou, Wen-Lun Chang, Chen-Tien Chang jt, Cinnamomum cassia Essential Oil Inhibits α-MSH-Induced Melanin Production and Oxidative Stress in Murine B16 Melanoma Cells, Int J Mol Sci. sept 2013; 14(9): 19186–19201., doi: 10.3390/ijms140919186, PMCID: PMC3794828, veebiversioon (vaadatud 4.07.2015)(inglise keeles).

Toimed ja näidustused
Kaneelikoor soodustab seedimist, parandab haavandtõbe. 
Vesitõmmist ja ka alkoholtõmmist kasutatakse kõhulahtisuse, kõhuvalu, iivelduse ja oksendamise korral.
Hiina kaneelipuu koor on bakteri- ja seenevastase toimega.

Rahvameditsiinis
Rahvameditsiinis kasutatakse kaneelipuu koort pahaloomuliste kasvajate ja healoomuliste kasvajate (maksas, põrnas, maos, kusepõies,emakas) vastaselt.James A. Duke, CRC Handbook of Alternative Cash Crops, lk 123, 1993, CRC Press, Google'i raamatu veebiversioon (vaadatud 23.01.2014) (inglise keeles)

 Viited 

Kategooria:Droogid
Kategooria:Maitseained